Neuvoston asetus (ETY) N:o 154/75, annettu 21 päivänä tammikuuta 1975, oliivirekisterin perustamisesta oliiviöljyä tuottavissa jäsenvaltioissa



Virallinen lehti nro L 019 , 24/01/1975 s. 0001 - 0002

Suomenk. erityispainos Alue 3 Nide 6 s. 0042

Kreikank. erityispainos: Luku 03 Nide 11 s. 0158

Ruotsink. erityispainos Alue 3 Nide 6 s. 0042

Espanjank. erityispainos: Luku 03 Nide 8 s. 0072

Portugalink. erityispainos: Luku 03 Nide 8 s. 0072



NEUVOSTON ASETUS (ETY) N:o 154/75, annettu 21 päivänä tammikuuta 1975, oliivirekisterin perustamisesta oliiviöljyä tuottavissa jäsenvaltioissa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että toisaalta yhteisön oliivien ja oliiviöljyn tuotantomahdollisuuksien selvittämiseksi tarvittavien tietojen saamiseksi ja toisaalta yhteisön oliiviöljyn tukijärjestelmän paremman toiminnan turvaamiseksi on tarpeen säätää oliivirekisteristä, jonka tuottajajäsenvaltiot toteuttavat, rekisterin yhdenmukaisen toteuttamisen turvaamiseksi kyseisissä jäsenvaltioissa, olisi määriteltävä siinä esitettävät vähimmäistiedot, ja rekisterin perustamisen helpottamiseksi olisi säädettävä, että rasva-alan yhteisestä markkinajärjestelystä 22 päivänä syyskuuta 1966 annetussa neuvoston asetuksessa N:o 136/66/ETY(1), sellaisena kuin se on viimeksi muutettuna asetuksella (ETY) N:o 1707/73(2), tuottajille säädetystä tuesta osa osoitetaan rekisterin toteuttamiseksi tarvittavien toimenpiteiden rahoittamiseen; samasta syystä olisi säädettävä siihen liittyvien toimenpiteiden toteuttamisesta asteittain; lisäksi on tarkoituksenmukaista säätää asianomaisten ammattiryhmien edustajien osallistumisesta edellä tarkoitettuihin toimenpiteisiin, ON ANTANUT TÄMÄN ASETUKSEN: 1 artikla 1. Oliiviöljyä tuottavien jäsenvaltioiden on perustettava tämän asetuksen mukaisesti kaikkia niiden alueella sijaitsevia oliiviviljelmiä koskeva oliivirekisteri. 2. Oliivirekisterin perusteella on voitava määrittää jokaisen viljelmän osalta: a) kahden vuoden kuluessa tämän asetuksen voimaantulosta vähintään: - oliivin kokonaisviljelyala ja sen muodostavien palstojen maarekisterinumero, - oliivipuiden kokonaismäärä; b) kuuden vuoden kuluessa tämän asetuksen voimaantulosta erityisesti: - jokaisen lohkon omistajan nimi, - jakautuminen yhdenlaisen oliivin viljelyaloihin ja eri oliivien yhteisviljelyaloihin, - oliivipuiden jakautuminen lajikkeittain, - käytetty tuotantotapa, - oliivipuiden ikä sekä viljely- ja tuotantovaihe, - kasteltujen oliivipuiden lukumäärä. 3. Oliivirekisteri on saatettava ajan tasalle säännöllisin väliajoin. 2 artikla Asianomaisten ammattiryhmien edustajat voivat osallistua oliivirekisterin perustamista varten nimettyjen toimielinten työskentelyyn. 3 artikla 1. Asetuksen N:o 136/66/ETY 10 artiklassa säädetyn tuen maksamisesta vastaavat tuottajajäsenvaltioiden toimivaltaiset viranomaiset vähentävät maksamishetkellä: a) markkinointivuotta 1973/1974 koskevasta tuesta 1 prosentti, b) markkinointivuotta 1974/1975 koskevasta tuesta 5 prosenttia. 2. Edellä 1 kohdassa säädetyistä pidätyksistä koostuvat summat on osoitettava oliivirekisterin perustamisen rahoitukseen. Rahoitus toteutetaan yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(3), sellaisena kuin se on viimeksi muutettuna asetuksella (ETY) N:o 2788/72(4), 2 ja 3 artiklassa tarkoitettuja kustannuksia koskevaa säädettyä menettelyä noudattaen. Yksityiskohtaiset säännöt tämän kohdan soveltamisesta annetaan tarvittaessa edellä mainitun asetuksen 13 artiklassa säädettyä menettelyä noudattaen. 4 artikla Tuottajajäsenvaltioiden on tiedotettava säännöllisesti komissiolle oliivirekisterin toteuttamisen ja ajan tasalla pitämisen edistymisestä. 5 artikla Yksityiskohtaiset säännöt tämän asetuksen soveltamisesta annetaan asetuksen N:o 136/66/ETY 38 artiklassa säädettyä menettelyä noudattaen. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä tammikuuta 1975. Neuvoston puolesta Puheenjohtaja M. A. CLINTON (1) EYVL N:o 172, 30.9.1966, s. 3025/66. (2) EYVL N:o L 175, 29.6.1973, s. 5. (3) EYVL N:o L 94, 28.4.1970, s. 13 (4) EYVL N:o L 295, 30.12.1972, s. 1